Tárgy: Döntés a Hirics, belterület 2/1. hrsz. alatti ingatlan értékesítéséről, forgalmi értékének meghatározásáról

Melléklet: Értékbecslés



**E L Ő T E R J E S Z T É S**

**HARKÁNY VÁROS ÖNKORMÁNYZAT KÉPVISELŐ-TESTÜLETE**

**PÉNZÜGYI, VÁROSFEJLESZTÉSI, KULTURÁLIS ÉS IDEGENFORGALMI**

**BIZOTTSÁGÁNAK**

**2024. november 27-i ÜLÉSÉRE**

|  |  |
| --- | --- |
| ELŐTERJESZTŐ: | Albrecht Ferenc  beruházási és üzemeltetési mérnök |
| AZ ELŐTERJESZTÉST KÉSZÍTETTE: | Albrecht Ferenc  beruházási és üzemeltetési mérnök |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | egyszerű többség |
| TERJEDELEM:  MELLÉKLET: | 1 oldal előterjesztés  Értékbecslés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**Előterjesztés: Harkány Város Önkormányzat Pénzügyi, Városfejlesztési, Kulturális és Idegenforgalmi Bizottságának 2024. 11. 27.-i ülésére.**

**Előterjesztés címe: Döntés a Hirics, belterület 2/1. hrsz. alatti ingatlan értékesítéséről, forgalmi értékének meghatározásáról**

**Előterjesztő: Albrecht Ferenc, beruházási és üzemeltetési mérnök**

**Előterjesztést készítette: Albrecht Ferenc beruházási és üzemeltetési mérnök**

Tisztelt Bizottság!

Vételi szándékot jelzett a Vajszlói Közös Önkormányzati Hivatal jegyzőjén keresztül Hirics község Önkormányzata a Harkány Város Önkormányzat tulajdonában lévő Hirics, belterület 2/1. hrsz-ú, kivett beépítetlen terület művelési ágú, 1423 m2 nagyságú ingatlanra.

A telek használati módja jelenleg vegyes, nagy részben elhanyagolt, önálló ingatlanként nem hasznosítható, telekkiegészítésre azonban alkalmas, vevő szándéka is erre irányul.

Az ingatlan érétékének meghatározása érdekében megkerestük Régert József értékbecslőt, aki elkészítette az ingatlan forgalmi értékbecslését, melyet mellékelünk. Az értékbecslés szerint az ingatlan forgalmi értéke: 130.000,-Ft.

Az ingatlan értékesítésére csak eredményes liciteljárás után kerülhet sor.

Ennek figyelembevételével kérem a Tisztelt Bizottságot az ingatlan értékesítésre kijelölésének kérdését, és induló licitárának megtárgyalását.

Határozati javaslat:

*Döntés a Hirics, belterület 2/1. hrsz-ú önkormányzati ingatlan értékesítésének tárgyában*

1. Harkány Város Önkormányzat Pénzügyi, Városfejlesztési, Kulturális és Idegenforgalmi Bizottsága megtárgyalta a tárgyi előterjesztést és javasolja a képviselő-testületnek, hogy a Hirics belterület 2/1. hrsz-ú, 1423 m2 térmértékű, kivett beépítetlen terület művelési ágú önkormányzati tulajdonú ingatlant értékesítésre jelölje ki. Az önkormányzat hatályos vagyonrendeletének megfelelően kérje fel a hivatalt az értékesítési eljárás lefolytatására.
2. A bizottság javasolja a képviselő-testületnek, hogy az 1. pont alatti ingatlan induló vételárát az ingatlanforgalmi értékbecslésnek megfelelően 130.000,-Ft összegben határozza meg.
3. A bizottság javasolja a képviselő-testületnek, hogy hatalmazza fel a polgármestert az eredményes liciteljárást követően az ingatlan adásvételi szerződésének aláírására.

Határidő: azonnal

Felelős: beruházási és üzemeltetési mérnök, jegyző

Harkány, 2024. 11. 25.

Tisztelettel:

Albrecht Ferenc, s.k.

beruházási és üzemeltetési mérnök